**Ettevõtjate juhtgrupi kokkusaamise memo 02.04.2012**

**Osalesid:**

**Margus Proos**, OÜ Kose Vesi

**Virgo Orasi**, Gatesystem OÜ

**Urmas Põlluaas**, Kuivajõe Farmer

**Arno Saar**, Kose Maakorralduse OÜ

**Aleksander Leonov**, Corle OÜ

**Mõtteid:**

* Põhiküsimus on mis on see koht kus kattuvad valla ja ettevõtjate huvid.
* Enamust ettevõtjaid huvitab kuidas leida sobivat tööjõudu – oluline oleks selles osas infovahetus.
* Et enamus vallas tegutsevaid ettevõtjaid on väiksed siis võiks vald ka väikeste hanget infot avalikustada, suunata.
* Planeeringute juures tuleks kindlasti ka ettevõtjatelt küsida nende arvamust.
* Ettevõtjate ja valla ühistegevust peaks ikkagi vallast keegi kureerima.

**Otsustati**

* Aprillis organiseerib Margusettevõtjate infolisti korrastamise. Arutab valla IT spetsialistiga läbi võimaluse selekteerida ettevõtteid tegevuste järgi (näiteks nagu Räpinas, vt  <http://www.ariabi.ee/index.php?id=ettevotteregister>), siis oleks lihtsam ka pakkumiskutseid saata.
* Valla hangete ja nende avalikustamise osas konsulteerib Margus Vello Jõgisooga, kuidas neid seni tehtud ja kuidas saaks paremaks teha - aprill.
* Aleksander mõtleb läbi kuidas võiks Kosel toimima hakata tööbörs. Kui mõtted olemas, siis minnakse koos Margusega valda neid mõtteid selgitama ja teostust otsima.
* Kose Kevadlaadal ettevõtjate stend jm tutvustamine, sh osalemine. Margus räägib läbi Kose LC-ga, et mis soodustused saaks Kose ettevõtjatele anda ja informeerib Virgot. Virgo organiseerib Kose ettevõtjate osalust Kevadlaadal.
* Eelmisel kohtumisel ülesse kerkinud koolituste , rahastamistutvustuste osas annab Margus need soovid vallale edasi ja neid hakatakse korraldama sügisel.
* Kõik mõtlevad, kes võiks olla ettevõtjate poolt edasiste tegevuste konkreetne eestvedaja?

Järgmine kokkusaamine vastavalt vajadusele, kuid mitte hiljem kui suve lõpus.

Protokollis Margus